Diari Oficial de la Generalitat Valenciana


Sumari del DOGV 3130, del 26-11-1997 (1997/11444)

ACORD d'11 de novembre de 1997, del Govern Valencià, pel qual s'autoritza determinada transferència de crèdit en el capítol IV del programa 455.10 Promoció Cultural, que suposa la creació de dues línies de subvenció nominatives per un import total de 6.000.000 de pessetes.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3130

Data del DOGV
:   26-11-1997

Secció del DOGV
:   CONVENIS I ACTES - MODIFICACIONS PRESSUPOSTÀRIES

Número del document
:   1997/11424


Organisme emissor
:   Conselleria d'Economia, Hisenda i Administració Pública

Tipus de document
:   Acord

3903 ACORD d'11 de novembre de 1997, del Govern Valencià, pel qual s'autoritza determinada transferència de crèdit en el capítol IV del programa 455.10 Promoció Cultural, que suposa la creació de dues línies de subvenció nominatives per un import total de 6.000.000 de pessetes. [97/X11847]
  
El Govern Valencià, en la reunió del dia 11 de novembre de 1997, adoptà l'acord següent:
  
La Generalitat Valenciana, per mitjà de la Conselleria de Cultura, Educació i Ciència, té prevista la subscripció de dos convenis: el primer d'ells per al sosteniment del Centre de formació de guionistes, que es deriva del conveni de col·laboració subscrit el 10 de juliol de 1996, amb la Universitat Internacional Menéndez Pelayo, l'ens públic Radiotelevisió Valenciana i la Societat General d'Autors, i el segon amb l'ens públic Radiotelevisió Valenciana per a la creació d'una oficina de coordinació audiovisual. Per tal de donar-los cobertura pressupostària, cal habilitar dues línies de subvenció nominatives en el programa 455.10 Promoció Cultural per un import d'1.500.000 pessetes i 4.500.000 pessetes, respectivament, ambdues a càrrec de les disponibilitats de la línia de subvenció 1349 «Ajudes a la cinematografia i les arts audiovisuals» del mateix programa.
  
En aquest sentit i en virtut del que disposen els articles 18 i 19 de la Llei de Pressupostos de la Generalitat Valenciana per a l'exercici 1997, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer. Autoritzar la minoració en la dotació de la línia de subvenció 1349 «Ajudes a la cinematografia i les arts audiovisuals» del programa 455.10 «Promoció Cultural», per un import de 6.000.000 de pessetes.
  
Segon. Autoritzar l'habilitació de les línies de subvenció nominatives denominades «Centre de Formació de Guionistes» i «Conveni Promoció Audiovisual (RTVV)» en el programa 455.10 «Promoció Cultural», per uns imports d'1.500.000 pessetes i 4.500.000 pessetes, respectivament, les dades descriptives de les quals queden així:
  
Denominació: Centre de Formació de Guionistes.
  
Import: 1.500.000 pessetes.
  
Beneficiària: Universitat Internacional Menéndez Pelayo.
  
Normativa reguladora: conveni.
  
Tipus: nominativa.
  
Descripció i finalitats: sosteniment i activitats de 1997 del «Centre de formació de guionistes», creat conjuntament per la Generalitat Valenciana, la Universitat Internacional Menéndez Pelayo, Radiotelevisió Valenciana i la Societat General d'Autors.
  
Fons propis: 1.500.000 pessetes.
  
Denominació: Conveni Promoció Audiovisual (RTVV).
  
Import: 4.500.000 pessetes.
  
Beneficiari: Ens públic Radiotelevisió Valenciana.
  
Normativa reguladora: conveni.
  
Tipus: nominativa.
  
Descripció i finalitats: creació d'una oficina de coordinació audiovisual i una línia de publicacions especialitzades en la formació audiovisual.
  
Fons propis: 4.500.000 pessetes.
  
València, 11 de novembre de 1997
  
El conseller secretari del Govern Valencià,